Sukladno Zaključku Općinskog načelnika Klasa: 602-01/22-01/1, Urbroj: 2170-25-02-22-3 od 15. srpnja 2022. godine Općina Lovran će i ove godine sufinancirati nabavu radnih bilježnica i drugih obrazovnih materijala za šk. god. 2022./23. **Pravo na ovaj oblik pomoći imaju učenici Osnovne škole Viktor Car Emin Lovran sa minimalno 3 godine prebivališta na području Općine Lovran, sukladno Odluci o socijalnoj skrbi** (Službene novine Općine Lovran“ broj 6/14, 11/16, 1/19, 22/21).

Učenici koji zadovoljavaju gore navedene kriterije, ostvarit će pravo na novčanu pomoć za nabavu radnih bilježnica i drugih obrazovnih materijala za šk. god. 2022./23. tako što će **učenici nižih razreda (I. – IV.) dobiti novčanu pomoć u visini od 300,00 kn, a viših razreda (V. – VIII.) po 500,00 kn.**

**Ovaj oblik pomoći ostvaruje se temeljem pojedinačnog zahtjeva roditelja/staratelja/udomitelja, koji se zaprimaju u periodu od 01. kolovoza do 15. rujna 2022. godine putem e-maila:** **zahtjevi@lovran.hr****, putem pošte ili neposredno u pisarnici Općine Lovran.**

Ukoliko se zahtjev dostavlja putem e-maila, molim da se koristi isključivo gore navedena e-mail adresa.

**Obrasci zahtjeva**bit će dostupni na službenoj web stranici Općine Lovran, kao i u pisarnici Općine Lovran.

Sukladno načelu učinkovitosti i ekonomičnosti, pojedinačna Rješenja po zahtjevima neće se dostavljati strankama, s izuzećem Rješenja kojima se ovo pravo ne priznaje.

Isplata pomoći uslijedit će po obradi svih u roku zaprimljenih zahtjeva, a isplata će se vršiti na račune podnositelja zahtjeva (roditelja/staratelja/udomitelja).

 Upravni odjel za društvene djelatnosti, financije i proračun